1974Q1228 — DA — 19.04.1997 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

TILLÆGSREGLEMENT







INDHOLDSFORTEGNELSE Kapitel I — Anmodning om retshjælp (art. 1-3) … Kapitel II — Fri proces (art. 4-5) … Kapitel III — Anmeldelse af vidners og sagkyndiges edsbrud (art. 6-7) … Afsluttende bestemmelser (art. 8-9) … Bilag I — Liste i henhold til artikel 2, stk. 1 … Bilag II — Liste i henhold til artikel 4, stk. 2 … Bilag III — Liste i henhold til artikel 6 …

Under henvisning til procesreglementets artikel 111; Under henvisning til artikel 142, stk. 4, i akten vedrørende tiltrædelsesvilkårene, som er knyttet til traktaten vedrørende de nye medlemsstaters tiltrædelse af Det europæiske økonomiske Fællesskab, og Det europæiske Atomenergifællesskab, samt til afgørelsen vedrørende de nye medlemsstaters tiltrædelse af Det europæiske Kul- og Stålfællesskab; under henvisning til Rådets enstemmige godkendelse meddelt den 26. november 1974, UDSTEDER DOMSTOLEN DETTE TILLÆGSREGLEMENT:

KAPITEL I

ANMODNING OM RETSHJÆLP

Artikel 1

Anmodning om retshjælp fremsættes ved kendelse. Denne skal angive vidnernes og de sagkyndiges fulde navn, stilling og bopæl, de faktiske omstændigheder, hvorom vidnerne eller eksperterne ønskes afhørt, samt indeholde oplysning om parterne, deres befuldmægtigede, advokater eller rådgivere og deres valgte adresse og en kort beskrivelse af søgsmålets genstand.

Justitssekretæren drager omsorg for kendelsens forkyndelse for parterne.

Artikel 2

Justitssekretæren sender kendelsen til den i bilag I nævnte kompetente myndighed i den medlemsstat, på hvis område afhøringen af vidner eller sagkyndige ønskes foretaget. I givet fald vedlægger han en oversættelse til det eller de officielle sprog i den pågældende medlemsstat.

Den i henhold til stykke 1 udpegede myndighed overgiver kendelsen til den ifølge den nationale lovgivning kompetente domsmyndighed.

Den kompetente domsmyndighed gennemfører retshjælpen i overensstemmelse med den nationale lovgivnings bestemmelser. Efter gennemførelsen tilbagesender den kompetente domsmyndighed retshjælpskendelsen, dokumenterne vedrørende den gennemførte retshjælp og en opgørelse over omkostningerne til den i henhold til stykke 1 udpegede myndighed. Disse dokumenter sendes til Domstolens justitssekretær.

Aktstykkerne oversættes til processproget ved justitssekretærens foranstaltning.

Artikel 3

Omkostningerne ved retshjælpen afholdes af Domstolen, som i givet fald kan pålægge parterne at bære dem.

KAPITEL II

FRI PROCES

Artikel 4

Domstolen bestemmer i den kendelse, hvorved den beslutter at yde fri proces, at en advokat skal udpeges til at bistå ansøgeren.

Foreslår denne ikke selv en advokat, eller finder Domstolen ikke grundlag for at godkende hans valg, sender justitssekretæren et eksemplar af kendelsen og en genpart af begæringen om fri proces til den i bilag II nævnte kompetente myndighed i den pågældende stat. Under hensyntagen til de af denne myndighed fremsendte forslag udpeger Domstolen af egen drift en advokat til at bistå ansøgeren.

Artikel 5

Domstolen afholder omkostningerne forskudsvis.

Den træffer afgørelse om advokatens udlæg og salær; efter begæring kan præsidenten bestemme, at der skal ydes ham et forskud.

KAPITEL III

ANMELDELSE AF VIDNERS OG SAGKYNDIGES EDSBRUD

Artikel 6

Har et vidne eller en sagkyndig for Domstolen afgivet falsk forklaring under ed, (jvf. dog bestemmelserne i procesreglementets ►M3 artikel 124 ◄ ,) kan Domstolen efter at have hørt generaladvokaten beslutte at anmelde dette til den i bilag III nævnte kompetente myndighed i den medlemsstat, hvis domstole er kompetente med henblik på strafferetlig forfølgning.

Artikel 7

Domstolens beslutning herom viderebringes ved justitssekretærens foranstaltning.

Beslutningen angiver de faktiske forhold og omstændigheder, der danner grundlag for anmeldelsen.

AFSLUTTENDE BESTEMMELSER

Artikel 8

Dette tillægsreglement træder i stedet for tillægsreglementet af 9. marts 1962 (EFT nr. 34 af 5. 5. 1962, s. 1113/62).

Artikel 9

Dette reglement bekendtgøres i De Europæiske Fællesskabers Tidende med samme gyldighed på de sprog, der er omhandlet i procesreglementets artikel 29, stk. 1.

Det træder i kraft på datoen for offentliggørelsen.

BILAG I

Liste i henhold til artikel 2, stk. 1

▼M3

Belgien

Justitsministeren

Danmark

Justitsministeren

Tyskland

Forbundsjustitsministeren

Grækenland

Justitsministeren

Spanien

Justitsministeren

Frankrig

Justitsministeren

Irland

Justitsministeren

Italien

Justitsministeren

Luxembourg

Justitsministeren

Nederlandene

Justitsministeren

Østrig

Forbundsjustitsministeren

Portugal

Justitsministeren

Finland

Justitsministeriet

Sverige

Justitsministeriet

Det Forenede Kongerige

The Secretary of State

▼B

BILAG II

Liste i henhold til artikel 4, stk. 2

▼M3

Belgien

Justitsministeren

Danmark

Justitsministeren

Tyskland

Bundesrechtsanwaltskammer

Grækenland

Justitsministeren

Spanien

Justitsministeren

Frankrig

Justitsministeren

Irland

Justitsministeren

Italien

Justitsministeren

Luxembourg

Justitsministeren

Nederlandene

Algemene Raad van de Nederlandse Orde van Advocaten

Østrig

Forbundsjustitsministeren

Portugal

Justitsministeren

Finland

Justitsministeriet

Sverige

Sveriges Advokatsamfund

Det Forenede Kongerige

The Law Society, London (for ansøgere med bopæl i England eller Wales)

The Law Society of Scotland, Edinburgh (for ansøgere med bopæl i Skotland)

The Incorporated Law Society of Northern Ireland, Belfast (for ansøgere med bopæl i Nordirland)

▼B

BILAG III

Liste i henhold til artikel 6

▼M3

Belgien

Justitsministeren

Danmark

Justitsministeren

Tyskland

Forbundsjustitsministeren

Grækenland

Justitsministeren

Spanien

Justitsministeren

Frankrig

Justitsministeren

Irland

The Attorney General

Italien

Justitsministeren

Luxembourg

Justitsministeren

Nederlandene

Justitsministeren

Østrig

Forbundsjustitsministeren

Portugal

Justitsministeren

Finland

Justitsministeriet

Sverige

Riksåklagaren

Det Forenede Kongerige

Her Majesty's Attorney General (for vidner eller sagkyndige med bopæl i England eller Wales)

Her Majesty's Advocate (for vidner eller sagkyndige med bopæl i Skotland)

Her Majesty's Attorney General (for vidner eller sagkyndige med bopæl i Nordirland)